উত্তম কুমারের জন্মশতবর্ষে সুবিধাবঞ্চিত শিশুদের হার্ট সার্জারি সাহায্য

কলকাতা : ‘ড্রাইভ হৃদয়া'(Drive Hridaye) কার র‍্যালি কলকাতার অন্যতম পরিচিত কার র‍্যালি যা সুবিধাবঞ্চিত শিশুদের হার্ট সার্জারির(Heart Surgery for underpriviledge children) কাজে নিয়োজিত। কলকাতা রোটারি ক্লাব অফ ওল্ড সিটি(Kolkatat Rotary Club of old city) কর্তৃক আয়োজিত । এবর ‘ড্রাইভ হৃদয় – সিজন ৭’ ।
সপ্তম মরশুমে পদার্পণ করা এই র‍্যালিটি শুধু বিনোদনের মধ্যেই সীমাবদ্ধ না থেকে জন্মগত হৃদরোগে আক্রান্ত সুবিধাবঞ্চিত শিশুদের সহায়তার জন্য কাজ করে। আগামী ১৮ জানুয়ারি, ২০২৬, কলকাতার স্প্রিং ক্লাবে অনুষ্ঠিত হবে এই অনুষ্ঠান।

এই উদ্যোগের মাধ্যমে ইতিমধ্যেই ৬৭টি জীবন রক্ষাকারী হার্ট সার্জারির জন্য সফলভাবে ফান্ড রেইজ করা হয়েছে, যা অনেক শিশুর জীবনে আশা জাগিয়েছে।

আরও পড়ুন: ‘ছেলেটাকে শান্তিতে বাঁচতে দিন’, অনির্বাণের হয়ে মুখ্যমন্ত্রী ও স্বরূপ বিশ্বাসের কাছে প্রকাশ্যে ক্ষমা চাইলেন দেব

কিংবদন্তি অভিনেতা উত্তম কুমারের শততম জন্মবার্ষিকী উপলক্ষে, ড্রাইভ হৃদয়া সিজন ৭, ওয়েলথ আর্কিটেক্ট সুরজিৎ কালার সহযোগিতায় একটি বিশেষ স্মারক ক্যালেন্ডার উন্মোচন করা হবে, যার নাম “ক্যারিশম্যাটিক উত্তম, মহানায়ক উইথ হিজ অন-স্ক্রিন ভিন্টেজ অ্যান্ড ক্লাসিক কারস”। ক্যালেন্ডারটিতে আইকনিক ভিন্টেজ গাড়ির সংগ্রহের পাশাপাশি উত্তম কুমারের বিরল ছবি রয়েছে, যা এই অনুষ্ঠানের হৃদয়-কেন্দ্রিক চেতনাকে সুন্দরভাবে প্রতিফলিত করে।এই ভাবে এই উদ্যোগের সঙ্গে জড়িয়ে থাকলেন মহানায়ক উত্তম কুমার।

এই উপলক্ষে সুরজিৎ কালা, চেয়ারম্যান, হৃদয়া, বলেন – “আমাদের লক্ষ্য হলো এই ছোট্ট শিশুদের হৃদয়গুলোকে সচল রাখা, এবং এর মাধ্যমে আমরা এই আনন্দঘন অনুষ্ঠানের মাধ্যমে তাদের মুখে হাসি ফোটাতে চাই। এটি অন্যতম বৃহত্তম কার র‍্যালি, এবং এই বছরও দুই শতাধিক গাড়ি এতে অংশগ্রহণ করছে।”

ড্রাইভ হৃদয়া একটা আবেগ এবং এক মহৎ উদ্দেশ্যকে একত্রিত করে চলেছে—প্রয়োজনে শিশুদের জন্য আশা, আরোগ্য এবং আনন্দ বয়ে আনছে বছরের পর বছর।